Vigo Rugby Club

Non confundir co Vigo Rugby Club de Vigo en Kent, Inglaterra.

O Vigo Rugby Club é unha entidade deportiva da cidade de Vigo, en Galicia, fundada en 1988, cuxo primeiro equipo sénior masculino competiu catro tempadas na División de Honra, a máxima categoría da liga española de rugby. Dende 2015 recibe oficialmente a denominación comercial de Blusens Networks Universidade de Vigo por razóns de patrocinio.Se presentó el Blusens Networks Universidade de Vigo de Rugby. 

Na tempada 2010/11 pasou á historia do rugby galego como o primeiro equipo da nosa comunidade que acadaba o ascenso á máxima categoría do rugby nacional, na que permaceu até a tempada 2014/15. Os seus 15 títulos na Copa Xunta desmostran o carácter dominador do Vigo Rugby Club no marco do rugby galego.

A cor tradicional do club é o azul mariño, malia que tamén emprega as raias horizontais brancas e vermellas de xeito secundario.

 Historia 
 Primeiros anos 
Todo comezou no Nadal de 1987, cando varios estudantes en Universidades de fóra de Vigo se puxeron de acordo en facer un adestramento nas vacación nos campos de fútbol da Praia do Vao, e que para iso cada un deles debía levar 10 amigos. Eduardo Portela, Ramón Amoedo e Álvaro Saa eran aqueles estudantes. Tras ese primeiro adestramento, seguiron outros, e xurdiu a idea de volver fundar un club de rugby en Vigo. Tras moitas reunións chegouse a unha acta constitutiva, á elección dun nome e á formación da primeira Xunta Directiva, que sería presidida por Quique Paz. O 1 de setembro de 1988, nacía formalmente o Vigo Rugby Club. Comezou a súa andaina na tempada 1988-89, na Segunda División Rexional. Nesa tempada ascende a Primeira División Rexional, categoría na que permaneceu ata que no ano 1992, e por un acordo adoptado en asemblea, decídese integrarse na Universidade de Vigo, asinando un acordo de colaboración entre o club e a institución académica.

 Ascenso a categorías nacionais 
Na tempada 1992/93 o club acadou o seu primeiro título oficial, a Copa Xunta, que gañaría novamente na tempada 1993/94, na que o primeiro equipo sénior masculino acadou por vez primeira o ascenso á Primeira División Nacional, que daquela era a segunda categoría do rugby español trala División de Honra. Os primeiros anos do Vigo Rugby Club en Primeira Nacional foron difíciles, colleitando malos resultados e rematando a miúdo na metade baixa da táboa. Cando naceu a División de Honra B, a Primeira División Nacional pasou a ser a 3ª división da liga española de rugby, e o Vigo RC ficou nela polos seus méritos deportivos, malia reeditar as vitorias na Copa Xunta.

Na tempada 1999/00 a xestión do equipo volveu ser asumida polo Vigo Rugby Club, se ben mantívose o nome de Universidade de Vigo Rugby Club por mor do convenio de colaboración existente entrambos, consistente na cesión das súas instalacións deportivas por parte da Universidade a cambio de que o Vigo RC dirixira as escolas deportivas de rugby da universidade. Dende entón melloraron salientablemente os resultados deportivos da entidade viguesa, que na tempada 2003/04 acadou por vez primeira o ascenso á División de Honra B.

Despois de 10 anos en Primeira Nacional, o Vigo RC asentouse axiña na División de Honra B, na que botou 7 tempadas, ó tempo que dominaba a Copa Xunta.

 David Monreal e Norm Maxwell 
En 2010 David Monreal substituíu como adestrador ó arxentino Anibal Babini,David Monreal es el nuevo entrenador de Vigo , artigo en Zona de Ensayo, blog de La Voz de Galicia.  traendo consigo a un colaborador de renome, o ex All Black Norm Maxwell, e iniciando unha nova era no club. 
 Tempada 2010/11 
Na tempada 2010/11 o Vigo Rugby Club conseguiu clasificarse para a fase de ascenso á División de Honra por segunda vez na súa historia nun emocionante final de tempada, cando o Vigo Rugby Club e o FC Barcelona se enfrontaron no último encontro da tempada regular co primeiro posto en xogo.Crónica do partido na Voz de Galicia  A vitoria viguesa significou o primeiro posto e mailo dereito a disputar a fase de ascenso fronte ao CRC Madrid. O 13 de febreiro de 2011, no primeiro encontro da eliminatoria de ascenso, xogado en Vigo, o equipo galego venceu por 11 a 6. Na volta, xogada o 20 de febreiro, o CRC Madrid non foi quen de vencer ó Vigo RC. O encontro rematou cun 6 a 6 no taboleiro, unhas táboas que significaron o ascenso á División de Honra do Vigo Rugby Club, que conseguía o fito de ser o primeiro equipo galego que compita na máxima categoría do rugby nacional. Para redondear aquela tempada tan marcada, o Vigo Rugby Club gañou a Copa Xunta fronte a CRAT, vencendo a final xogada en Pontevedra por 74 a 0.El Iveco Vigo RC, campeón gallego tras aplastar al CRAT, artigo do 6 de xuño de 2011 publicado no Faro de Vigo.
 Tempada 2011/12 
300px|miniatura|dereita|Encontro da 5ª xornada da tempada 2011/12 fronte ó Getxo RT no CUVI.
O 11 de setembro de 2011 tivo lugar o debut dun equipo galego na máxima categoría do rugby nacional, e foi nun encontro fronte ó campión da tempada anterior. O resultado final foi de 27-9 a prol do CR La Vila.Iveco Vigo le complicó la victoria en su debut liguero a La Vila, artigo de Marca.  Estes foron os xogadores que foron protagonistas dese histórico debut:Viaje del Universidade de Vigo Iveco, nova da web do equipo. 

 Dianteiros: Gustavo Gainzarain, Iñaki Romanes, Leonardo Ianniccheri, Oscar Ferreras, Vicente Prieto, Chema Fernández, Adrián Fernández, Mariano Berlande, Daniel Hall, Roy Griffin, Nicolas Mavreas e Francisco Usero.
 Tres cuartos: Alberto Mera, Pol Gómez, Basilis Katsakos, Josh Hamilton, Jon Arrizabalaga, Javier Parga, Carlos Blanco, Carlos de Cabo, Adolfo Rodríguez e Riki Tukaki. 
A tempada rematou co obxectivo da permanencia acadado. A colleita de vitorias non foi grande, mais abondo para superar na táboa ó Club Alcobendas Rugby. O penultimo posto da táboa foi abondo para mantela categoría grazas á inminente ampliación do campionato de liga de 10 a 12 equipos.
 Tempada 2012/13 
No verán rematou o patrocinio principal da marca Iveco, e o 5 de setembro de 2012 o club anunciou que acadara un acordo de patrocinio coa empresa compostelá de electrónica Blu:Sens, mudando o seu nome comercial antigo (Iveco Universidade de Vigo Rugby) polo actual (Blusens Universidade de Vigo Rugby).BLUSENS, PATROCINADOR 2012-2013

 Tempada 2013/14 
miniatura|dereita|Encontro contra o CRAT no 2012
Na liga 2013-14 o primeiro equipo do Vigo RC acadou a permanencia despois de rematar a tempada regular na 11ª posición da táboa, tendo que disputar unha eliminatoria de permanencia contra o Sant Cugat.

Tempada actual

 Palmarés 
Traxectoria do primeiro equipo sénior masculino nas distintas competicións ligueiras e na Copa Xunta dende a súa fundación Histórico das competicións nacionais de rugby
Categoría16151413121110090807060504030201009998979695949392919089Div.Honra        12  11  10  9                       Div.Honra B     6    2536525                1ª Nacional                   1322346787     1ª Galega                             1?323 2ª Galega                                 1                             Copa Xunta  1  11111112111 211   11 22  
A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A 2ª Galega non existiu entre as tempadas 2006/07 e 2011/12. Actualizado o 8 de outubro de 2012.
 Competicións copeiras 
 Copa Xunta de rugby: 15 títulos.
 1ª posición: 1992/93, 1993/94, 1997/98, 1998/99, 2001/02, 2002/03, 2003/04, 2005/06, 2006/07, 2007/08, 2008/09, 2009/10, 2010/11, 2011/12, 2014/15
 2ª posición: 1989/90, 1990/91, 1999/00, 2004/05

 Competicións ligueiras 
miniatura|dereita|Xogadores de CRAT e Vigo RC, xuntos coa Copa Xunta trala final 2012.
 Tempadas en División de Honra: 4.
 Mellor posición: 9º, en 2011/12.
 Tempadas en División de Honra B: 8.
 Mellor posición: 2º, en 2005/06 e 2010/11 (ascenso).
 Tempadas en Primeira Nacional: 10.
 Mellor posición: 1º, en 2003/04 (ascenso).
 Tempadas en Primeira Territorial: 5.
 Mellor posición: 1º, en 1993/94 (ascenso).

 Cadro de xogadores 
A seguinte táboa amosa o cadro dos xogadores que forman parte do primeiro equipo sénior masculino do Blusens Universidade de Vigo Rugby na tempada 2014-15:
280px|miniatura|dereita|Encontro do Blusens Universidade de Vigo RC fronte ó Atlético de Madrid en 2013.
 Vigo Rugby Club Xogadores do primeiro equipo Corpo técnico   Jorge Barbudo - 1ªL
   Marcos Muñiz - 1ªL
   Juan Rodríguez - 1ªL
   Maka Tatafu - 1ªL
   Oscar Ferreras - 1ªL
   Vicente Prieto - (C) - 1ªL
   David Redondo - 1ª e 2ªL
   Mariano Berlande - 2ªL 
   Carlos López - 2ªL
   Adrián Fernández - 3ªL
   Javier Abadía - 3ªL
   Rubén Rodríguez - 3ªL
   Mbiyozo Mpho - 3ªL
   Pedro González - 3ªL
   Víctor Salgado - 3ªL    Joaquín Maguna - Med
   Borja Vera - Ape
   Basilis Katsakos - Ape
   Mauro González - Cen
   Javier Parga - Cen
   Carlos de Cabo - Cen
   Álvaro Caride - Cen
   Andrew Parata - Cen
   David Riveiro - Á
   Adolfo Rodríguez - Á-Zag  Adestrador
 Alberto Mera

Asistente do adestrador
 Norm Maxwell

Lenda:
 (C) - Capitán

Data: 3 de maio de 2015Fontes: Xogadores 2014/15 

 Sección feminina 
O equipo feminino, adestrado por Helena Rodríguez, compite na liga galega feminina de rugby, e disputou a fase de ascenso á División de Honra feminina na tempada 2014/15 sen éxito.
Palmarés
 Campión da Copa Xunta Feminina: 5 1999-00, 2000-01, 2001-02, 2005-06, 2006-07
 Subcampión da Copa Xunta Feminina: 2 2003-04, 2004-05
 Campión Liga Feminina: 1 2002-03
 Subcampión Liga Feminina Galega: 3 2004-05, 2005-06, 2011-12
 Campión Galego Feminino: 1 2003-04

 Categorías inferiores 
Na tempada 2011/12 o club contaba na súa estrutura con equipos nas categorías xuvenil, cadete, infantil, alevín, benxamín, prebenxamín e xabatos, cuns 130 rapaces que tiñan ficha federativa, 70 deles menores dos 12 anos de idade.
 Palmarés do equipo xuvenil
 Campión da Liga Xuvenil: 4 1990-91 (imbatido), 1999-00, 2003-04, 2005-06
 Campión da Copa Xunta Xuvenil: 7 1990-91, 1999-00, 2000-01, 2002-03, 2003-04, 2005-06, 2010-11
 Subcampión da Copa Xunta Xuvenil: 3 1996-97, 2006-07, 2007-08

 Palmarés do equipo cadete
 Campión da Liga Galega Cadete: 1 2004-05
 Campión Galego Cadete: 2 2006-07, 2011-12

 Notas 

 Véxase tamén 
 Ligazóns externas 
 Páxina web oficial do Vigo Rugby Club 
 Páxina oficial de Facebook
 Conta oficial en Twitter
 Páxina web oficial da Federación Galega de Rugby
 Reportaxe sobre o VigoRC no programa Informe Robinson de Canal+ 
 Outros artigos 
 Norm Maxwell
 Carlos Blanco
 Ignacio Gutiérrez Müller

Categoría:Vigo Rugby Club